CELEX: 32021R1370
Language: lv
Date: 2021-08-06 00:00:00
Title: Komisijas Īstenošanas regula (ES) 2021/1370 (2021. gada 6. augusts) par atsevišķu preču klasifikāciju kombinētajā nomenklatūrā

17.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 294/11
               
            
         KOMISIJAS ĪSTENOŠANAS REGULA (ES) 2021/1370
         (2021. gada 6. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. augustā
            
               
                  Komisijas vārdā –
               
               Gerassimos THOMAS
               
                  Nodokļu politikas un muitas savienības
               
               
                  ģenerāldirektorāta ģenerāldirektors
               
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Plakans vieglas austas tekstildrānas taisnstūrveida izstrādājums, kura izmēri ir aptuveni 2,50 m × 2,50 m, no 100 % poliestera šķiedras, ar tādu plastmasas (PVC) pārklājumu no vienas puses, ko ar neapbruņotu aci nevar saskatīt, kuram pie trim malām piešūts rāvējslēdzējs, kas paredzēts izstrādājuma savienošanai ar telti.
                        Uz iepakojuma norādīts, ka izstrādājums tiek uzrādīts kā telts sānsiena. To importē atsevišķi (bez jumta, citām sienām un bez balsta konstrukcijas).
                     
                     
                        6307 90 98 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XI sadaļas 7. piezīmes f) punktu un KN kodu 6307 , 6307 90  un 6307 90 98  formulējumu.
                        Izstrādājuma klasificēšana ar KN kodu 6306 12 00  pie brezenta ir izslēgta, tāpēc ka parasti brezentu izgatavo no smaga auduma un izmanto preču pasargāšanai sliktos laikapstākļos (sk. arī Harmonizētās sistēmas skaidrojumu par pozīciju 6306  (1)). Tā kā izstrādājumam ir piešūti rāvējslēdzēji un tas ir no viegla materiāla, tas nav piemērots/paredzēts izmantošanai par brezentu, kas klasificēts ar KN kodu 6306 12 00 .
                        Turklāt izstrādājumu nevar klasificēt ar KN kodu 6306 22 00  pie teltīm, tāpēc ka tā objektīvo īpašību dēļ tam nav gatava izstrādājuma (telts) pamatīpašību KN vispārīgo interpretācijas noteikumu 2. punkta a) apakšpunkta nozīmē. No izstrādājuma objektīvajām īpašībām nav skaidrs, vai to paredzēts izmantot par telts, dārza lapenes vai cita ražojuma daļu.
                        Pozīcija 6307  attiecas uz citādiem gatavajiem izstrādājumiem no jebkura tekstilmateriāla ar nosacījumu, ka tie nav iekļauti citās XI sadaļas pozīcijās. Minētajā pozīcijā ietilpst arī plakanas gatavas aizsargdrānas, izņemot pozīcijā 6306  klasificēto brezentu un pasegus (sk. arī HS skaidrojuma par pozīciju 6307  pirmo rindkopu un otrās rindkopas 8. punktu).
                        Izstrādājums tāpēc klasificējams ar KN kodu 6307 90 98  pie citādiem gatavajiem izstrādājumiem.